อากาเว่ เป็นร้านอาหารจีนไหหลําเก่าแก่ที่เป็นหนึ่งในตํานานกุ๊กช๊อปที่ขานักชิมผู้ชื่นชอบในอาหารจีนในสไตล์ฝรั่ง นับเป็นอาหารฟิวชันเมื่อ 40-50 ปีที่แล้ว บางคนอาจจะคุ้นหูในชื่อร้าน ฟูมุ่ยกี่ มากกว่า ราคาอาหารก็พอคบได้ จานเล็กประมาณราคา 150฿ จานใหญ่ประมาณ 300฿ พิกัดของร้านก็อยู่บนซอยพระรามเก้าซอย 7 เลี้ยวเข้าซอยมานิดเดียวจะเห็นร้านอยู่ทางขวามือ ให้ยูเทิร์นแล้วหาที่จอดรถได้เลย

สตูลิ้นวัว 180฿ สตูลิ้นเนื้อนุ่ม มีมันฝรั่งสีเหลือง ถั่วลันเตาสีเขียวและน้ำซอสสีแดงเข้มข้นรสชาติจัดจ้านออกรสเค็มนำ จานนี้อร่อยถูกใจ ????????????????

ซี่โครงหมูอบ 160฿ ใช้เนื้อหมูส่วนซี่โครงชุปแป้งทอดราดด้วยเกรวี่และถั่วลันเตา รสชาติ กลมกล่อมแบบอ่อนๆ เนื้อหมูทอดมาไม่แข็งไม่นุ่มรสออกจืดไปหน่อย เหยาะด้วยซอสเปรี้ยวไปนิดก็รสดีขึ้น ????????????

สลัดเนื้อสัน 180฿ ได้เนื้อสันหั่นเป็นชิ้น ผิวนอกค่อนข้างแห้งสีออกคลํ้า ข้างในยังนุ่ม ราดด้วยน้ำสลัดใสรสออกหวานปนเปรี้ยว ????????

กระเพาะปลาผัดแห้ง 150฿ ได้กระเพาะปลาเป็นชิ้นแบนๆ ผัดกับถั่วงอกและเนื้อปูชิ้นเล็กแทบหาไม่เจอ รสชาติออกรสเค็มเกิน ????

ห้อยจ้อ 150฿ ได้ห้อยจ้อขนาดกลาง ทอดมาผิวกรอบนอก ภายในมีเนื้อปูเต็มอยู่ กินกับน้ำจิ้มบ๊วยออกรสหวานก็พอทานได้ ????????????

วันนี้ไปทานช่วงกลางวัน ร้านค่อนข้างมีลูกค้าเบาบาง พนักงานไม่ค่อยเอาใจใส่ลูกค้าสักเท่าไหร่ อยากได้อะไรต้องตะโกนเรียก อาหารบางจานมาเร็วแบบผิดสังเกต อย่างเช่นสตูลิ้นส่งมาถึงโต๊ะภายในเวลาไม่ถึง 5 นาทีหลังจากที่สั่ง ซี่โครงหมูอบไม่เกิน 7 นาที แต่จานอื่นก็มาเวลาปกติ ร้านดูค่อนข้างเก่าเล็กน้อย แต่ก็รักษาความสะอาดสะอ้านได้ดี ในร้านติดแอร์เย็นสบายและมีที่จอดรถ